Document ID: 32010D0079

KOMISJONI OTSUS,
19. oktoober 2009,
millega muudetakse otsuseid 2006/679/EÜ ja 2006/860/EÜ, mis käsitlevad üleeuroopalise tava- ja kiirraudteesüsteemi allsüsteemide koostalitlusvõime tehnilisi kirjeldusi
(teatavaks tehtud numbri K(2009) 7787 all)
(EMPs kohaldatav tekst)
(2010/79/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 6 lõiget 1,
võttes arvesse Euroopa Raudteeagentuuri 24. aprilli 2009. aasta soovitust (ERA-REC-38-2009-ERTMS) ajakohastada kiir- ja tavaraudteesüsteemi kontrolli ja signaalimise KTK lisa A
ning arvestades järgmist:
(1)
Komisjoni 28. märtsi 2006. aasta otsuses 2006/679/EÜ, mis käsitleb üleeuroopalise tavaraudteevõrgustiku kontrolli ja signaalimise alasüsteemi tehnilisi koostalitlusnõudeid, (2) on sätestatud üleeuroopalise tavaraudteesüsteemi kontrolli ja signaalimise allsüsteemi KTK.
(2)
Komisjoni 7. novembri 2006. aasta otsuses 2006/860/EÜ, mis käsitleb üleeuroopalise kiirraudteesüsteemi juhtkäskude ja signaalimise allsüsteemi koostalitluse tehnilist kirjeldust, (3) on sätestatud üleeuroopalise kiirraudteesüsteemi kontrolli ja signaalimise allsüsteemi KTK.
(3)
Kooskõlas komisjoni 23. aprilli 2008. aasta otsuse 2008/386/EÜ (millega muudetakse lisa A otsuses 2006/679/EÜ, mis käsitleb üleeuroopalise tavaraudteevõrgustiku kontrolli ja signaalimise alasüsteemi tehnilisi koostalitlusnõudeid, ning lisa A otsuses 2006/860/EÜ, mis käsitleb üleeuroopalise kiirraudteesüsteemi juhtkäskude ja signaalimise allsüsteemi koostalitluse tehnilist kirjeldust) (4) artikliga 2 tuleks täiendada ETCSi tehnilisi kirjeldusi, et hõlmata katsetamise ühised ajakohastatud tehnilised kirjeldused.
(4)
Mitmed otsuste 2006/679/EÜ ja 2006/860/EÜ lisas A osutatud tehnilised dokumendid tuleb ajakohastada, et kohandada neid tehnilise progressiga.
(5)
Seepärast tuleks otsuseid 2006/679/EÜ ja 2006/860/EÜ vastavalt muuta.
(6)
Käesoleva otsusega ette nähtud meetmed on kooskõlas direktiivi 2008/57/EÜ artikli 29 alusel loodud raudtee koostalitlusvõime ja ohutuse komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/679/EÜ lisas A ja otsuse 2006/860/EÜ lisas A sätestatud kohustuslike tehniliste kirjelduste loend ja informatiivsete tehniliste kirjelduste loend asendatakse käesoleva otsuse lisa kohustuslike tehniliste kirjelduste loendi ja informatiivsete tehniliste kirjelduste loendiga. Jäetakse välja otsusele 2002/731/EÜ osutavad joonealused märkused, mis on esitatud otsusele 2006/679/EÜ lisatud KTK lisas H ja otsusele 2006/860/EÜ lisatud KTK lisas H.
Artikkel 2
Käesolevat otsust kohaldatakse alates 1. aprillist 2010.
Artikkel 3
Käesolev otsus on adresseeritud liikmesriikidele.
Brüssel, 19. oktoober 2009

Labels: 7
8
15